wickkiey/tamil-wikipedia-markdown huggingface dataset:
# நகர அருங்காட்சியகம், ஐதராபாத்து



**நகர அருங்காட்சியகம்** (*City Museum*) இந்தியாவிலுள்ள தெலுங்கானா மாநிலத்தின் ஐதராபாத்தில் அமைந்திருக்கும் ஓர் அருங்காட்சியகமாகும். பூரணி அவேலி அரண்மனையில் இந்த அருங்காட்சியகம் அமைக்கப்பட்டுள்ளது.  

## வரலாறு

2012 ஆம் ஆண்டு மார்ச்சு மாதம் 11 ஆம் நாள் நகர அருங்காட்சியகம் தொடங்கப்பட்டது. ஐதராபாத்தை ஆட்சிபுரிந்த கடைசி மன்னரான மிர் உசுமான் அலிகானின் பெயரனும், நிசாம் மணிமண்டப அறக்கட்டளையின் தலைவருமான இளவரசர் முஃபாகாம் யாக் அருங்காட்சியகத்தைத் தொடங்கி வைத்தார்.  

## அருங்காட்சியகம்

கற்கால பானைகள், பெருங்கற்கால தளங்கள், ஐரோப்பிய வகை சிலைகள், சாதவாகன காலத்திய நாணயங்கள் மற்றும் பல தொல்பொருட்கள் இங்கு வைக்கப்பட்டுள்ளன.
# இரா. ஜெயராமன்

**இரா. ஜெயராமன்** (**நெல் செயராமன்**; 1968-2018) ஒரு விவசாயி, பாரம்பரிய விதை நெல்களைக் காக்கும் பணியில் தன்னை அர்பணித்து நெடுங்காலமாகச் செயற்பட்டுக் கொண்டு இருந்தவர். நமது நெல்லைக் காப்போம் இயக்கத்தின் ஒருங்கிணைப்பாளர். நம்மாழ்வாரின் ஓர் இணைச் செயற்பாட்டாளர் ஆவார்.  

## வாழ்க்கை
ஜெயராமன் திருவாரூர் மாவட்டம், திருத்துறைப்பூண்டியை அடுத்த கட்டிமேடு கிராமத்தின் ஒரு விவசாயக் குடும்பத்தில் ஏப்ரல் 15-ஆம் தேதி 1968-ஆம் ஆண்டு ராமசாமி வாண்டையார் - முத்துலெட்சுமி தம்பதிக்கு மூன்றாவது மகனாகப் பிறந்தார். 9 ஆம் வகுப்பு வரை மட்டுமே படித்த இவர், திருத்துறைப்பூண்டியில் அச்சுக்கூடத்தை நடத்தி வந்தார். தந்தையின் விவசாயத்தை இடையே செய்தார். நஞ்சில்லா உணவை முன்னிறுத்தி 2003-இல் பூம்புகார் முதல் கல்லணை வரை ஒரு மாதகாலம் நம்மாழ்வார் நடத்திய விழிப்புணர்வு நடைபயணத்தில் ஜெயராமன் பங்கேற்றார். அந்தப் பயணத்தின்போது, காட்டுயாணம் உட்பட 7 பாரம்பரிய நெல் இரகங்களின் விதைகளைச் சில விவசாயிகள் நம்மாழ்வாரிடம் வழங்கினர். அவற்றை ஜெயராமனிடம் ஒப்படைத்த நம்மாழ்வார், அவற்றை மறுஉற்பத்தி செய்து விவசாயிகளிடம் பரப்ப வேண்டும் என்று கேட்டுக்கொண்டார்.  

## பணிகள்
இவர் பாரம்பரிய நெல் இரகங்களை விவசாயிகள் விளைவிக்க வேண்டும் என்ற முயற்சியில், விவசாயிகளிடையே தொடர்ந்து விழிப்புணர்வு ஏற்படுத்தி வந்தார். விதைப் பாதுகாப்பு, இயற்கை விவசாயம் குறித்தும் பல்வேறு வேளாண் பணிகள் குறித்தும் விழிப்புணர்வு பிரச்சாரம் மேற்கொண்டார். பாரம்பரிய நெல் ரகங்களைத் தேடி, அவற்றை மீட்டெடுக்கும் பயணத்தை ஜெயராமன் தொடங்கினார். சுமார் 169 வகையான பாரம்பரிய, அரிய வகை நெல் வகைகளை மீட்டெடுத்துள்ளார். திருத்துறைப்பூண்டி அருகே ஆதிரெங்கம் கிராமத்தில் அமெரிக்காவில் வசிக்கும் நரசிம்மன் என்பவர் வழங்கிய 5 ஏக்கர் நிலத்தில், ஜெயராமனால் பாரம்பரிய நெல் மையம் உருவாக்கினார். இந்த மையம் இயற்கை வேளாண் ஆர்வலர்களுக்கு வழிகாட்டும் ஒரு ஆய்வு மையமாக திகழ்கிறது இவர் பாரம்பரிய நெல்விதைகளை விவசாயிகளுடன் பகிர்ந்து கொள்கிறார்.  

## விருதுகள்
இவர் மரபணு மாற்ற விதை திட்டங்களுக்கு எதிராகப் போராடியவர் ஆவார். பாரம்பரிய நெல் விதைகளைக் காப்பாற்றியமைக்காக மத்திய, மாநில அரசுகளின் விருதினைப் பெற்றார்.. இவரது பணிகளுக்காக விசய் தொலைக்காட்சியின் *மாற்றம் தேவை* நிகழ்ச்சி இவருக்கு *இயற்கை விதை நெல் மீட்பாளர்* விருதை வழங்கியது. இவரது பணிகளை அங்கீகரிக்கும் வகையில், தேசிய அடிப்படை நிலை கண்டுபிடிப்பு - பாரம்பரிய அறிவுக்கான விருதையும், இளம் காந்தியத் தொழில்நுட்பக் கண்டறிதலுக்கான சம்மான் விருதையும் (SRISTI) மத்திய அரசின் அறிவியல் தொழில்நுட்ப அமைச்சகம் வழங்கி கௌரவித்துள்ளது.  

## இறப்பு
2017 மற்றும் 2018 ஆம் ஆண்டுகளில் புற்றுநோயால் அவதிப்பட்டு வந்த இவர் சென்னையில் உள்ள அப்பல்லோ மருத்துவமனையில் சிகிச்சை மேற்கொண்டு வந்தார். பின்னர் 2018, டிசம்பர் 6 அன்று சிகிச்சை பலனின்றி காலை 5.10க்கு காலமானார்.
# மதுரையின் நிலவியல்

**மதுரை** மாநகரம் இந்தியாவின், தமிழகத்தில் உள்ளது. மேலும் இது மதுரை மாவட்டத்திற்கு நிர்வாகத் தலைமையிடமாக உள்ளது. இது தமிழகத்தின் மூன்றாவது பெரிய நகராட்சியாகும்.  

## கட்டமைப்பியல்
### பிரிவுகள்
நிர்வாகக் காரணத்திற்காக, நகராட்சி நிர்வாகம் இம்மாநகராட்சியை மதுரை கிழக்கு மண்டலம், மதுரை மேற்கு மண்டலம், மதுரை வடக்கு மண்டலம், மதுரை தெற்கு மண்டலம் என நான்கு மண்டலமாக பிரித்துள்ளனர்.  

### குடிமை வசதிகள்
இம்மாநகரம் குடிநீர் தேவைக்காக வைகையாற்றை மட்டுமே நம்பியுள்ளது.  

## வருவாய் வட்டங்கள்
இம்மாவட்டம் 11 வட்டங்களாகப் பிரிக்கப்பட்டுள்ளது. அவையாவன  

1.  மதுரை வடக்கு  

2.  மதுரை தெற்கு  

3.  மதுரை கிழக்கு  

4.  மதுரை மேற்கு  

5.  திருப்பரங்குன்றம்  

6.  திருமங்கலம்  

7.  பேரையூர்  

8.  உசிலம்பட்டி  

9.  வாடிப்பட்டி  

10. மேலூர்  

11. கள்ளிக்குடி  

## அரசியல்
மதுரை மாவட்டத்தில் ஒரு மக்களவைத் தொகுதியும்; பத்து சட்டமன்றத் தொகுதிகளும் உள்ளன.  

1.   மேலூர்  

2.   மதுரை கிழக்கு  

3.   சோழவந்தான்  

4.   மதுரை வடக்கு  

5.   மதுரை தெற்கு  

6.   மதுரை மத்தி  

7.   மதுரை மேற்கு  

8.   திருப்பரங்குன்றம்  

9.   திருமங்கலம்  

10. உசிலம்பட்டி
# லிம்புவன்



**லிம்புவன்** பகுதி ஒரு வரலாற்று சிறப்புமிக்க இமயமலை பகுதியாகும். இது 10க்கும் மேற்பட்ட லிம்புவன் சிற்றரசுகளால் ஆனதாகும். இது தற்போதைய நேபாளம், வட சிக்கிம் இந்தியா மற்றும் மேற்கு பூட்டான் நாட்டின் பகுதிகளை உள்ளடக்கியது. லிம்புவன் என்ற சொல்லுக்கு லிம்பு இன மக்களின் இடம் என்பதாகும். (ஆங்கிலத்தில்: **Land of the Limbus**). **யகத்துங் லாஜெ** என்பது இதன் லிம்பு மொழியின் சொல்லாகும். 1774 ஆம் ஆண்டு வரையில் இது ஒரு சுதந்திர இராஜ்யம் ஆகும். பின்னாளில் கூர்க்கா இராஜ்யத்துடன் இணைந்துவிட்டது.
# நிலைமொழித் திரிபு


## நிலைமொழித்திரிபு வகை 1
- நிலைமொழியின் கடைசி எழுத்து _ல்
- வருமொழியின் முதல் எழுத்துகள்
க,ச,ப ஆகியவற்றுள் ஏதேனும் ஒன்று.  
- நிலைமொழித்திரிபு___ல்__ற் _ஆகும்

## எடுத்துக்காட்டுகள்
1. கல் + சிலை____கற்சிலை
1. கல் + பாறை____கற்பாறை
1. பல் + பொடி___பற்பொடி
1. கல் + பலகை __ கற்பலகை
1. சொல் + சிறப்பு__சொற்சிறப்பு
1. சொல் + போர் __சொற்போர்
1. மல் + போர்____மற்போர்
1. வில் + போர்___விற்போர்
1. கல் + க___கற்க
1. நில் + க ___நிற்க
1. வில் + பயிற்சி _விற்பயிற்சி
1. சொல் + பயிற்சி __சொற்பயிற்சி
1. சொல் + பொருள்__சொற்பொருள்
1. பல் + பொருள் __பற்பொருள்
1. சொல் + சுவை _ சொற்சுவை
1. இயல் + கை _ இயற்கை
1. செயல் + கை_ செயற்கை

## நிலைமொழித்திரிபு வகை 2
- நிலைமொழியின் கடைசி எழுத்து_ல்_
- வருமொழியின் முதல் எழுத்துகள்__
க,ச,ப,ஆகியவற்றுள் ஏதேனும் ஒன்று.  
- நிலைமொழித்திரிபு___ல் _ற் _ஆகும்

## எடுத்துக்காட்டுகள்
- ல்__இரட்டிக்காமை
1. ஆல் + இலை___ஆலிலை
1. கடல் + அலை_ கடல லை

- ல் _எனும் எழுத்து இரட்டித்தல்
1. சொல் + ஊற்று_சொல்லூற்று
1. நல் + உறவு __நல்லுறவு
1. நல் + அறம்___நல்லறம்
1. சொல் + அறம்__சொல்லறம்
1. புல் + அறிவு_புல்லறிவு
1. புல் + அறிவாண்மை __புல்லறிவாண்மை
1. சொல் + ஆறு _சொல்லாறு
1. நல் + ஊற்று__நல்லூற்று
1. நல் + ஓர் __நல்லோர்
1. நல் + ஊர்___நல்லூர்
1. பல் + ஏர்____பல்லேர்
1. சொல்_+ ஏர்__சொல்லேர்
1. பல் + ஊழி_பல்லூழி
1. கல் + ஊர் __கல்லூர்
1. பொல் + ஆங்கு _பொல்லாங்கு
1. தொல் + உயிர்_தொல்லுயிர்
1. பல் + உயிர் _பல்லுயிர்
1. பல் + அவை_பல்லவை
1. நல் + அவை _நல்லவை
1. கல் + எழுத்து_கல்லெழுத்து
1. நல் + ஓடை _நல்லோடை
1. நல் + ஆடை_நல்லாடை
1. பல் + இலை _பல்லிலை
1. சொல் + ஆடல்__சொல்லாடல்
1. பல் + ஊட்டம்_ பல்லூட்டம்
1. பல் + இதழ்_பல்லிதழ்
1. பல் + ஓடம்_பல்
1. வில் + ஏர் _வில்லேர்
1. கல் + அளை_கல்லளை
1. தொல் +உருவம்_தொல்லுருவம்
1. பல் + உருவம் _பல்லுருவம்
1. கல் + உருவம் _கல்லுருவம்
1. வல் + அது __வல்லது
1. சொல் + அது __சொல்லது
1. வல் + ஆண்மை _வல்லாண்மை
1. சொல் + ஆண்மை _சொல்லாண்மை
1. பல் + அது _பல்லது
1. அல் + அது _ அல்லது
1. வல் + ஒலி _வல்லொலி
1. பல் + ஓசை _பல்லோசை

## நிலைமொழித்திரிபு வகை 3
- நிலைமொழியின் கடைசி எழுத்து_ள்_
- வருமொழியின் முதல் எழுத்து
க,ச,ப,ஆகியவற்றுள் ஏதேனும் ஒன்று.  
- நிலைமொழித்திரிபு_ள்__ட் _ஆகும்

## எடுத்துக்காட்டுகள்
- கள் + குடி__கட்குடி
- நாள் + காட்டி__நாள்காட்டி
- புள் + சிறகு _புட்சிறகு
# தனலட்சுமி சீனிவாசன் மருத்துவக் கல்லூரி மற்றும் மருத்துவமனை



**தனலட்சுமி ஸ்ரீனிவாசன் மருத்துவக் கல்லூரி மற்றும் மருத்துவமனை** பெரம்பலூர் மாவட்டத்தில் சிறுவாச்சூரில் திருச்சி – சென்னை தேசிய நெடுஞ்சாலை NH 45ல் 100 ஏக்கர் பரப்பளவில் அமைந்துள்ளது. இது 12 லட்சம் சதுர அடி கொண்டது. திருச்சி, அரியலூர் மற்றும் கடலூர் போன்ற முக்கிய மாவட்டங்களைச் சுற்றிலும் கிராமப்புற மக்களுடைய தேவைகளுக்கு இந்த நிறுவனம் உதவுகிறது. இந்த நிறுவனம் ஒரு தசாப்தத்திற்கும் மேலாக கல்வித் துறையில் இருக்கும் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது. இந்த நிறுவனம் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், உடன் இணைந்துள்ளது.,  

## துறைகள்
**இளங்கலைப் பாடப்பிரிவுகள்**  
- M.B.B.S. மருத்துவம் மற்றும் அறுவை சிகிச்சை

**முதுகலைப் பாடப்பிரிவுகள்**  
- எம்.டி. உடற்கூறியல்
- எம்.டி. உடலியல்
- எம்.டி. உயிரி-வேதியியல்
- எம்.டி. நோயியல்
- எம்.டி. நுண்ணுயிரியல்
- எம்.டி. சமூக மருத்துவம்
- எம்.டி. மருந்தியல்

**இணைந்த சுகாதார அறிவியல் கல்வி**  
- பி.எஸ்சி - விபத்து மற்றும் அவசர சிகிச்சை
- பி.எஸ்சி - கார்டியா தொழில்நுட்பம்
- பி.எஸ்சி - சிக்கலான பாதுகாப்பு தொழில்நுட்பம்
- பி.எஸ்சி - டயாலிசிஸ் டெக்னாலஜி
- பி.எஸ்சி - ஆபரேஷன் தியேட்டர் அண்ட் அனஸ்தீசியா டெக்னாலஜி
- பி.எஸ்சி - கார்டியோ நுரையீரல் நுண்ணுயிர் பாதுகாப்பு தொழில்நுட்பம்
- பி.எஸ்சி - மருத்துவ ஆய்வக தொழில்நுட்பம்
- பி.எஸ்சி - ரேடியாலஜி இமேஜிங் டெக்னாலஜி
# திருவள்ளூர் மாவட்டத்திலுள்ள கல்வி நிலையங்கள்

**திருவள்ளூர் மாவட்டத்திலுள்ள கல்வி நிலையங்கள்** என்பது தமிழகத்தின் திருவள்ளூர் மாவட்டத்திலுள்ள கல்வி நிலையங்களைப் பற்றியதாகும்.  

## கல்லூரிகள்
### கலை அறிவியல் கல்லூரிகள்
- உலகநாத நாராயணசாமி அரசினர் கலைக் கல்லூரி
- அருள்மிகு சுப்பிரமணியசுவாமி அரசினர் கலைக் கல்லூரி
- டாக்டர் சர் ஆற்காடு இலட்சுமணசுவாமி முதலியார் கலை அறிவியல் கல்லூரி
- ஜெயா கலை அறிவியல் கல்லூரி, திருவள்ளூர்
- ஜான் போஸ்கோ கலை அறிவியல் கல்லூரி, திருவள்ளூர்
- ஸ்ரீ சந்திர பிரபு ஜெயின் ஆண்கள் கல்லூரி, திருவள்ளூர்
- ஸ்ரீதேவி கலை மற்றும் அறிவியல் கல்லூரி
- ஸ்ரீ ராம் கலை அறிவியல் கல்லூரி வேப்பம்பட்டு
### பொறியியல் கல்லூரிகள்
- பிரத்தியுஷா தொழில்நுட்ப மற்றும் மேலாண்மை நிறுவனம் திருவள்ளூர்
- ஸ்ரீ ராம் பொறியியல் கல்லூரி வேப்பம்பட்டு
- பஜ்ரங் பொறியியல் கல்லூரி வேப்பம்பட்டு
- இந்திரா பொறியியல் தொழில்நுட்ப கல்லூரி திருவள்ளூர்
- ஜெயா பொறியியல் கல்லூரி திருநின்றவூர்
- ஜான் போஸ்கோ பொறியியல் கல்லூரி திருவள்ளூர்
- குமரன் தொழில்நுட்ப நிறுவனம் திருவள்ளூர்
- சிவா இன்ஸ்டிடியூட் ஆஃப் ஃபிரண்டியர் டெக்னாலஜி, தொழில்நுட்ப வளாகம் வெங்கல்
- ஸ்ரீ வெங்கடேஸ்வரா பொறியியல் மற்றும் தொழில்நுட்ப கல்லூரி திருவள்ளூர்
- ஸ்ரீ வெங்கடேஸ்வரா இன்ஸ்டிடியூட் ஆப் சயின்ஸ் அண்ட் டெக்னாலஜி திருப்பாச்சூர்
- ஸ்ரீ பொறியியல் தொழில்நுட்ப கல்லூரி செம்பரப்பாக்கம்
- பனிமலர் இன்ஸ்டிடியூட் ஆப் டெக்னாலஜி பூந்தமல்லி
- பனிமலர் பொறியியல் கல்லூரி பூந்தமல்லி
- ஸ்ரீனிவாச பொறியியல் மற்றும் தொழில்நுட்ப கல்லூரி பூந்தமல்லி
- வேல் டெக் பொறியியல் கல்லூரி ஆவடி
- எல்.சி.ஆர். பொறியியல் மற்றும் தொழில்நுட்ப கல்லூரி ராமஞ்சரி
### உணவக மேலாண்மையியல் கல்லூரிகள்
- ஸ்ரீராம் இன்ஸ்டிடியூட் ஆப் ஹோட்டல் மேனேஜ்மென்ட் அண்ட் கேட்டரிங் டெக்னாலஜி திருவள்ளூர்
- ஸ்ரீ வெங்கடேஸ்வரா இண்டர்நேஷனல் இன்ஸ்டிடியூட் ஆப் கேட்டரிங் & ஹோட்டல் மேனேஜ்மென்ட் திருவள்ளூர்
- விக்டரி இன்ஸ்டிடியூட் ஆப் ஹோட்டல் மேனேஜ்மென்ட் அண்ட் கேட்டரிங் டெக்னாலஜி, திருவள்ளூர்

### பல் மருத்துவ கல்லூரிகள்
- பிரியதர்ஷினி பல் மருத்துவ கல்லூரி மற்றும் மருத்துவமனை திருவள்ளூர்

### ஆசிரியர் பயிற்சி கல்லூரிகள்
- இந்திரா ஆசிரியர் பயிற்சி கல்லூரி

### செவிலியர் பயிற்சி கல்லூரிகள்
- இந்திரா செவிலியர் பயிற்சி கல்லூரி

### மருந்தியல் கல்லூரிகள்
- ஜெயா மருந்தியல் கல்லூரி திருநின்றவூர்
- நேஷனல் காலேஜ் ஆப் பார்மசி திருநின்றவூர்
# நேட்ரோபைலைட்டு



**நேட்ரோபைலைட்டு** *(Natrophilite)* என்பது NaMnPO4 என்ற மூலக்கூறு வாய்ப்பாடு கொண்ட ஒரு கனிமம் ஆகும். தூய நிலையில் இக்கனிமம் மஞ்சள் நிறத்தில் காணப்படுகிறது. இக்கனிமத்தின் படிகங்கள் நேர்ச்சாய்சதுரம் முதல் இரட்டை கூர்நுனிக்கோபுரம் வரையிலான படிக வடிவங்க்களைக் கொண்டிருக்கிறது. மேலும், இப்படிகங்கள் ஒளிபுகும் தன்மையும் ஒளி கசியும் தன்மையும் கொண்டவையாக உள்ளன. மோவின் அளவுகோலில் 4.5 மற்றும் ஐந்து என்ற கடினத்தன்மை அளவை பெற்றுள்ள இக்கனிமம் கதிரியக்கப் பண்பு அற்றதாக உள்ளது.
# பசுபதிநாதர் கோயில்



**பசுபதிநாதர் கோயில்** (*Pashupatinath Temple*) என்பது இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தின் நிர்வாகத் தலைமையிட நகரமான மண்டோசோர் என்ற ஊரில் பாயும் சிவானா ஆற்றின் கரையில் சிவபெருமானுக்காக அர்ப்பணிக்கப்பட்ட கோயில் ஆகும்.  

பாசுபத மரபினர்களுக்குரிய எட்டு முகம் கொண்ட இச்சிவலிங்க கோயில், கிபி 5 - 6-ஆம் நூற்றாண்டில் குப்தர்களால் கட்டப்பட்டது.  

## இதனையும் காண்க
- தம்நார் குகைகள்
- தர்மராஜேஸ்வரர் குடைவரைக் கோயில்
# டிஜிட்டல் பணப்பை

**எண்ணிமப் பணப்பை** அல்லது **டிஜிட்டல் பணப்பை** (*digital wallet*) என்பது ஒரு மென்பொருள். தற்பொழுது இம்மென்பொருள் உலகளாவிய பயன்பாட்டிற்கு வந்துள்ளது. உலகில் பலராலும் மிகுதியாக பயன்படுத்தப்படும் மென்பொருளாக திகழ்கிறது. உங்களுடைய கடன் அட்டை, பற்று அட்டை, முகவரிகள், உரிமங்கள் என எல்லாவற்றையும் இதில் சேமித்து வைக்க வேண்டும். அது இரகசியக் குறியீடுகளாக திறன்பேசியில் அமர்ந்து கொள்ளும். அதற்கென தனிப்பட்ட கடவுச் சொற்களை வைத்துக் கொள்ளலாம்.  

கூகுள் நிறுவனம் டிஜிட்டல் பணப்பை மென்பொருளை முதன் முதலில் 2012 ஆண்டு அளவில் சந்தைப்படுத்தியது. ஒரு பொருளை கடை ஒன்றில் வாங்கும் போது, திறன்பேசியை கடையிலுள்ள கருவியில் தட்டினால் போதும். உங்கள் கடனட்டை மூலம் பணம் செலுத்தப்பட்டு விடும். இதற்கு 'அண்மைத் தகவல் தொடர்பு' (*Near field communication*) எனப்படும் அருகாமைத் தொடர்பு தொழில்நுட்பம் அவசியம். ஆண்ட்ராய்டு இயங்குதளம், துவங்கி வைத்த இந்த பயணம் இன்று பல வடிவங்களில், பல இயங்கு தளங்களில் வளர்ந்து ஆப்பிள் ஐஓஎஸ்-இல் 'பாஸ்புக்' (*Passbook*) என்னும் பெயரில் நுழைந்திருக்கிறது.
# 2018 மாவீரர் நாள்

2018 ஆம் ஆண்டின் மாவீரர் நாள் நவம்பர் 27, 2018 அன்று இலங்கையிலும் உலகின் பல்வேறு நாடுகளிலும் கடைப்பிடிக்கப்பட்டது.  

## இலங்கையில்

### யாழ்ப்பாணம்
- கோப்பாய் மாவீரர் துயிலும் இல்லத்தில் அஞ்சலி செலுத்தப்பட்டது.
- யாழ் பல்கலைக்கழகத்தில் நடந்த நினைவுகூரல் நிகழ்ச்சியில் மாணவர்கள் கலந்துகொண்டனர்.
- வடமராச்சி கிழக்குப் பகுதியில் குடும்பத்தினர் அஞ்சலிச் சுடர்களை ஏற்றினர்.

### கிளிநொச்சி
- கனகபுரம் மாவீரர் துயிலும் இல்லத்தில் குடும்பத்தினர் அஞ்சலி செலுத்தினர்.

### வவுனியா
வவுனியாவின் பல்வேறு பகுதிகளில் நினைவேந்தல் நிகழ்வுகள் நடைபெற்றன.  

### அம்பாறை
அம்பாறை கஞ்சிகுடிச்சாறு மாவீரர் துயிலும் இல்லத்தில் உறவினர்கள் மற்றும் தமிழ் மக்களாள் அஞ்சலி செலுத்தப்பட்டது.  

## இந்தியாவில்
தஞ்சாவூரில் நாம் தமிழர் கட்சி சார்பில் நடந்த நினைவுகூரல் நிகழ்ச்சியில் அக்கட்சியின் தலைவர் சீமான் தலைமையுரை ஆற்றினார். புதுச்சேரியில் மில்லர் பேரறையில் நினைவுகூரல் நிகழ்ச்சி நடந்தது.  

## மலேசியாவில்
மலேசியாவில் வாழும் தமிழர்கள் சார்பாக நினைவுகூரல் நிகழ்ச்சி நடந்தது.  

## ஐக்கிய இராச்சியத்தில்
இலண்டன் நகரத்தில் ஆயிரக்கணக்கான தமிழர்கள் ஒன்றுகூடி மாவீரர் நாளை நினைவுகூர்ந்தனர். நகரின் எக்சல் நடுவத்தில் நடந்த நினைவுகூரல் நிகழ்வில் உரைகளும் இசை நிகழ்ச்சிகளும் இடம்பெற்றன. தாயகமான இலங்கையில் மாலை 6.05 மணிக்கு நினைவுச் சுடர் ஏற்றப்பட்ட அதே நேரத்தில் ஐக்கிய ராச்சியத்திலும் தமிழர்கள் மெழுகுவர்த்திகளை ஏற்றினர். போரில் உயிரிழந்த வீரர்களின் நினைவாக தாற்காலிகமாக ஏற்படுத்தப்பட்ட நடுகற்களின் முன்னர் குடும்பத்தார் தியாகச் சுடர்களை ஏற்றினர். துயிலும் இல்லம் பாடல் இசைக்கப்பட்டது.  

## சுவிட்சர்லாந்தில்
- சூரிக்கு நகரில் ஆயிரக்கணக்கான தமிழர்கள் ஒன்றுகூடினர். போரில் உயிரிழந்த வீரர்களின் படங்களுக்கு அஞ்சலி செலுத்தப்பட்டது.
# கௌசல்யா சங்கர்


** கௌசல்யா சங்கர்** என்பவர் தமிழகத்தைச் சேர்ந்த சமூகச் செயற்பாட்டாளர் மற்றும் உடுமலை சங்கர் கொலை வழக்கு மூலம் அறியப்பட்டவர் ஆவார். உடுமலையைச் சேர்ந்த பட்டியலின இளைஞரான சங்கரை பழனியைச் சேர்ந்த சின்னச்சாமியின் மகளான இவர் காதல் திருமணம் செய்தார். கவுசல்யாவின் பெற்றோர், சங்கரை 2016 மார்ச் 13 ஆம் நாள் ஆணவக் கொலை செய்தனர். கொலைக்குக் காரணமான கவுசல்யாவின் பெற்றோர் காவல்துறையால் கைது செய்யப்பட்டு நீதிமன்றத்தால் தண்டிக்கப்பட்டனர்.  

சங்கரின் மரணத்திற்குப் பின்னர் சங்கர் குடும்பத்தினருடன் வசித்து வந்த கௌசல்யா சாதி ஒழிப்புச் செயற்பாட்டாளாராக அறியப்பட்டார். கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது. மார்ச் 13 2018 இல் *சங்கர் சமூக நீதி அறக்கட்டளை* என்ற பெயரில் தனிப்பயிற்சி மையத்தை கௌசல்யா தொடங்கினார்.  

## மறுமணம்
கொளத்தூர் மணி, தியாகு மற்றும் எவிடன்ஸ் கதிர் தலைமையில் 2018 டிசம்பர் 9 ஆம் நாள் தந்தை பெரியார் திராவிடக் கழகத்தில் சக்தி என்பவரைக் கௌசல்யா மறுமணம் செய்துகொண்டார். இத்திருமணத்திற்குப்பின் சக்தி மீது சில பாலியல் புகார்கள் வந்ததன் அடிப்படையில், கொளத்தூர் மணி மற்றும் தியாகுவால் விசாரிக்கப்பட்டு, சக்திக்கு 3 லட்சம் அபராதம் விதிக்கப்பட்டது. கௌசல்யாவும் சக்தியின் தவறுக்கு வருத்தம் தெரிவித்து தீர்ப்பை ஏற்றுக் கொண்டார்.
# பரக்பூர்



**பரக்பூர்** (**Barrackpore**, or **Barrackpur**), இந்தியாவின் மேற்கு வங்காள மாநிலத்தின் வடக்கு 24 பர்கானா மாவட்டத் தலைமையிடமும், நகராட்சியும் ஆகும். மாநிலத் தலைநகரான கொல்கத்தாவிற்கு வடக்கே 15 கி.மீ. தொலைவில் பரக்பூர் நகரம் உள்ளது.  

## பெயர் காரணம்
பிரித்தானிய கிழக்கிந்திய கம்பெனியின் படைவீரர்களின் முதல் பாசறையாகவும், போர் பயிற்சி புரியும் இடமாக இருந்ததால், இவ்விடத்திற்கு பரக்பூர் எனப் பெயராயிற்று.  

## வரலாறு
1772ல் பரக்பூர், இந்தியாவில் கம்பெனி ஆட்சி காலத்தில், முதலாவது ஆங்கிலேய போர்ப்படைவீரர்களின் பயிற்சி கூடமாகவும், குடியிருப்பு நகரமாகவும் இருந்தது. மேலும் பரக்பூர் நகரம், இந்தியத் தலைமை ஆளுநரின் வாழ்விடம் மற்றும் அலுவலமாக விளங்கியது.  

ஆங்கிலேய ஆட்சிக்கு எதிராக நடைபெற்ற இரண்டு சிப்பாய்க் கிளர்ச்சிகளில் முதன்மையான, 1824ல் சிப்பாய் பிண்டி திவாரி தலைமையில் நடைபெற்ற பரக்பூர் பரக்பூர் சிப்பாய் கிளர்ச்சி நடைபெற்றது.  

முதலாம் ஆங்கிலேய-பர்மியப் போரின் போது, கடல் கடந்து கப்பல்களில் பர்மாவிற்கு செல்வது என்பது தங்களின் சமூக வழக்கத்திற்கு எதிரானது எனக்கூறி கப்பலில் ஏற மறுத்து கிளர்ச்சி செய்தனர். கிளர்ச்சி செய்த இந்த இந்து சிப்பாய்களை, ஆங்கிலேயப் படைவீரர்கள் பீரங்கிகளால் தாக்கிக் கொன்றனர்.1857 சிப்பாய்க் கிளர்ச்சியின் போது பரக்பூரில் இந்து மற்றும் இசுலாமிய சிப்பாய்கள், மங்கள் பாண்டே தலைமையில் ஆங்கிலேய அரசுக்கு எதிராக கிளர்ச்சி செய்தனர்.  

## மக்கள்தொகை பரம்பல்

2011-ஆம் ஆண்டின் இந்திய மக்கள்தொகை கணக்கெடுப்பின் படி, பரக்பூர் நகர மக்கள்தொகை 1,52,783 ஆகும். அதில் ஆண்கள் 78,349 (51%), பெண்கள் 74,434 (49%) ஆகவுள்ளனர். ஆறு வயதிற்குட்பட்ட குழந்தைகள் 11,786 ஆக உள்ளனர். எழுத்தறிவு 1,25,144 (88.76%) ஆகவுள்ளது. பரக்பூர் நகரத்தில் வங்காள மொழி பேசும் இந்துக்கள்  
85.76%, இசுலாமியர்கள் 13.37% மற்றும் பிற சமயத்தவரகள் 0.86% ஆகவுள்ளனர்.  

## பொருளாதாரம்
### தொழில்கள்
இந்தியத் தரைப்படை மற்றும் விமானப்படைவீரர்களின் பாசறைகள் பரக்பூர் நகரத்தில் உள்ளது. மேலும் வேளாண்மை, மீன் பிடி தொழில், தோட்டக்கலைத் தொழில்கள் வளர்ச்சியடைந்துள்ளது.  

கொல்கத்தா பெருமாநகராட்சியின் வலாயத்தில் பரக்பூர் நகராட்சி அமைந்துள்ளது.  
## இதனையும் காண்க
- பராக்பூர் சிப்பாய் கிளர்ச்சி, 1824
# பராக்பூர் கிளர்ச்சி



**பராக்பூர் கிளர்ச்சி** (**Barrackpore mutiny**) கொல்கத்தா அருகில் இருந்த பரக்பூர் இராணுவ பாசாறையில் இருந்த ஆங்கிலேய இராணுவ அதிகாரிகளுக்கு எதிராக இந்தியச் சிப்பாய்கள், நவம்பர் 1824ல் நடத்திய கிளர்ச்சியாகும்.  

## கிளர்ச்சிக்கான காரணங்கள்
முதலாம் ஆங்கிலேய-பர்மியப் போரில் (1824–26) கலந்து கொள்வதற்காக, போர்க்கப்பல்கள் மூலம் கடல் கடந்து பர்மா செல்வதற்கு, இந்து சமய சிப்பாய்கள், தங்கள் இந்து சமயம் மற்றும் சமூக பழக்க வழக்கங்களின் படி பாவம் எனக்கருதி வன்மையாக மறுத்தனர். இக்காரணத்தை ஆங்கிலேய படைத்தலைவர்கள் ஏற்க மறுத்து, கட்டாயாமாக கடல் கடந்து கப்பல்கள் மூலம் பர்மா செல்ல இந்தியச் சிப்பாய்களுக்கு உத்தரவிட்டனர். இதனால் இந்தியச் சிப்பாய்கள், பிரித்தானிய இராணுவ அதிகாரிகள் மீது சினம் கொண்டனர்.  

எனவே கடல் கடந்து பர்மா செல்ல மறுத்த இந்தியச் சிப்பாய்கள், ஆங்கிலேய இராணுவ அதிகாரிகளுக்கு எதிராக பிண்டி திவாரி தலைமையில் கிளர்ச்சி செய்தனர்.  

நவம்பர் 1-2 1824ல் நடைபெற்ற கிளர்ச்சியின் போது, இந்தியச் சிப்பாய்கள் மீது பீரங்கி தாக்குதல் தொடுத்து 180 பேரைக் கொன்று ஆங்கிலேயப் படைத்தலைவர்கள் கிளர்ச்சியை அடக்கினர். கிளர்ச்சிக்குப் பின்னர் 12 இந்தியச் சிப்பாய்களை தூக்கிலிட்டனர். மேலும் பிறர்க்கு ஆயுள் தண்டணை விதித்தனர். 47வது படைப்பிரிவு கலைக்கப்பட்டு, இந்திய சிப்பாய்களின் அதிகாரிகளான சுபேதார்களை பணி நீக்கம் செய்தனர். ஆங்கிலேய அதிகாரிகளை பிற படைப்பிரிவுகளுக்கு மாற்றினர்.  

## நினைவுச்சின்னம்

பராக்பூர் கிளர்ச்சிக்கு தலைமை தாங்கி, பின்னர் தூக்கிலிடப்பட்ட பிண்டி திவாரியின் நினைவாக, அவர் தூக்கிலிடப்பட்ட இடத்தில் அவரது நினைவை போற்றும் விதத்தில் கோயில் ஒன்றை அமைத்தனர்.  

## இதனையும் காண்க
- வேலூர் சிப்பாய் எழுச்சி
- சிப்பாய்க் கிளர்ச்சி, 1857
# இயன்முறை மருத்துவத்திற்கான உலகக் கூட்டமைப்பு



இயன்முறை மருத்துவத்திற்கான உலகக் கூட்டமைப்பு (**ஆங்கிலம்:WCPT**) 1951 ஆம் ஆண்டு உருவாக்கப்பட்டது. இது இயன்முறை மருத்துவத்திற்கான உலகின் ஒற்றைக்குரல் ஆகும். இதில் மொத்தம் 129க்கும் மேற்பட்ட உலக நாடுகள் உறுப்பினராக உள்ளன. இதன் மூலம் 600000 இயன்முறை மருத்துவர்கள் உலகமுழுவதும் அறியப்படுகின்றனர்.  

இயன்முறை மருத்துவத்திற்கான உலகக் கூட்டமைப்பு இயன்முறை மருத்துவ வளர்ச்சிக்கும் உலகளாவிய சுகாதாரத்திற்காகவும் இயங்குகிறது. இக் கூட்டமைப்பு தனி மனித உயரிய தரமான சுகாதாரம் மற்றும் அறிவியல் சார்ந்த மருத்துவ ஆராய்வு, வைத்தியம் வழங்குதல் முதலியவற்றை நெறிப்படுத்துகிறது.  

இது ஒரு இலாப நோக்கற்ற அமைப்பு ஆகும். மேலும் ஐக்கிய இராஜ்யத்தில் பதிவு பெற்ற கூட்டமைப்பு ஆகும். மேலும் இது 1952 ஆம் ஆண்டு முதல் உலக சுகாதார அமைப்பு மூலம் அங்கீகரிக்கப்பட்ட அமைப்பாக இருந்து வருகிறது.  

## வரலாறு மற்றும் வளர்ச்சி

1951 ஆம் ஆண்டு 11 நிறுவன உறுப்பினர்களான ஆஸ்திரேலியா, கன்னடா, டென்மார்க், பின்லாந்து, பெரிய பிரித்தானியா, நியூஸிலாந்து, நார்வே, தென் ஆப்பிரிக்கா, மேற்கு ஜெர்மனி, ஸ்வீடன் மற்றும் அமெரிக்க ஐக்கிய நாடுகள் ஆகிய நாடுகள் ஒருங்கிணைந்து இந்த கூட்டமைப்பை உருவாக்கினர்.  

முதல் சர்வதேச கூட்டமும் இரண்டாவது பொதுக்கூட்டமும் 1953 ஆம் ஆண்டு ஐக்கிய இராச்சியம் நாட்டின் லண்டன் நகரில் நடந்தது. இதில் முதல் செயற்குழு தேர்ந்தெடுக்கப்பட்டது.  

**இயன்முறை மருத்துவத்திற்கான உலகக் கூட்டமைப்பு** துறை சார்ந்த வளர்ச்சி அறிக்கை மற்றும் கல்வியியல் வழிகாட்டுதல் வழங்குகிறது. இது ஐந்து மண்டல அமைப்புகளாக வளர்ச்சி அடைந்துள்ளது. மேலும் சர்வதேச இயன்முறை மருத்துவ அமைப்புகளுடன் இணைந்துள்ளது. இதன் துணை அமைப்புகளாக 12 அங்கீகரிக்கப்பட்ட அமைப்புகள் உள்ளன.  
## கூட்டங்கள்
இயன்முறை மருத்துவத்திற்கான உலகக் கூட்டமைப்பின் கூட்டங்கள் இரண்டு வருடத்திற்கு ஒரு முறை நடத்தப்படுகிறது. இயன்முறை மருத்துவத்திற்கான உலகக் கூட்டமைப்பின் கூட்டம் இயன்முறைமருத்துவத்தின் சர்வதேச அளவில் நடத்தப்படும் பெரிய கூட்டமான இதில் இயன்முறைமருத்துவர்கள், துறை சார்ந்த மருத்துவர்கள், ஆசிரியர்கள், ஆராய்ச்சியாளர்கள், மேலாளர்கள் மற்றும் கொள்கை தயாரிப்பாளர்களின் ஒருங்கிணைப்பு ஆகும். மேலும் இது துறை சார்ந்த வளர்ச்சி முன்னேற்றம் மற்றும் நடப்பு நிகழ்வுகள் ஆகியன பற்றி விவாதிக்கும் கூட்டம் ஆகும்.  
இயன்முறை மருத்துவத்திற்கான உலகக் கூட்டமைப்பின் கூட்டம் 2021 ஆம் ஆண்டு ஐக்கிய அரபு அமீரகம் நாட்டில் உள்ள துபாய் நகரில் நடைபெற உள்ளது.  
### முந்தைய கூட்டங்கள்
- 2019 செனிவா,சுவிட்சர்லாந்து-(நடவடிக்கை)
- 2017 கேப் டவுன், தென் ஆப்பிரிக்கா – (நடவடிக்கை)
- 2015 சிங்கப்பூர் – (நடவடிக்கை)
- 2011 ஆம்ஸ்டர்டாம், நெதர்லாந்து – (நடவடிக்கை )
- 2007 வான்கூவர், கன்னடா – (நடவடிக்கை )
- 2003 பார்செலோனா, ஸ்பெயின் – (நடவடிக்கை )
- 1999 யோக்கோகாமா, ஜப்பான்
- 1995 வாஷிங்டன், ஐக்கிய அமெரிக்க நாடுகள்
- 1991 லண்டன், ஐக்கிய இராச்சியம்
- 1987 சிட்னி, ஆஸ்திரேலியா
- 1982 ஸ்டாக்ஹோம், ஸ்வீடன்
- 1978 டெல் அவீவ், இஸ்ரேல்
- 1974 மொண்ட்ரியால், கன்னடா
- 1970 ஆம்ஸ்டர்டாம், நெதர்லாந்து
- 1967 மெல்போர்ன், ஆஸ்திரேலியா
- 1963 கோபனாவன், டென்மார்க்
- 1959 பாரிஸ், பிரான்ஸ்
- 1956 நியூயார்க், ஐக்கிய அமெரிக்க நாடுகள்
- 1953 லண்டன், ஐக்கிய இராச்சியம்
# அன்னை ஆயிஷா கலை அறிவியல் மகளிர் கல்லூரி



**அன்னை ஆயிஷா கலை அறிவியல் மகளிர் கல்லூரி** பெரம்பலூர் மாவட்டம் வாலிகண்டபுரத்தில் உள்ள ஒரு கலை அறிவியல் மகளிர் கல்லூரி ஆகும்.இது 2016 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை மற்றும் அறிவியல் ஆகியவற்றில் பல்வேறு படிப்புகளை வழங்குகின்றது.  

அன்னை ஆயிஷா கலை அறிவியல் மகளிர் கல்லூரி லெப்பைக்குடிக்காடு சங்கம் அறக்கட்டளையின் ஒரு கல்வி நிறுவனமாகும். பெண் கல்வியாளர்களை ஊக்குவிக்கும் வகையில் 2016 ஆம் ஆண்டில் நிறுவப்பட்டது..  

## துறைகள்
1. இளங்கலை தமிழ்
1. இளங்கலை ஆங்கிலம்
1. இளங்கலை கணினி அறிவியல்
1. இளங்கலை கணிதம்
1. இளங்கலை ஊட்டச்சத்து மற்றும் உணவு கட்டுப்பாடு
1. இளங்கலை வியாபார நிர்வாகம்
1. இளங்கலை வணிகவியல்

## ஆதாரங்கள்
# தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்


**தனலட்சுமி சீனிவாசன் மகளிர் கலை அறிவியல் கல்லூரி** பெரம்பலூர் மாவட்டத்தில் துறையூர் சாலையில் செஞ்சேரி எனும் இடத்தில் அமைந்துள்ளது. 1994 ஆம் ஆண்டு முதல் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது.  
.  

## துறைகள்
## இளங்கலை
- இளங்கலை ஆங்கிலம்
- இளங்கலை வியாபார நிர்வாகம்
- இளங்கலை வணிகவியல்
- இளங்கலை கணினி பயன்பாட்டியல்
- இளங்கலை வணிகவியல் & கணினி பயன்பாட்டியல்
- இளங்கலை தமிழ் இலக்கியம்
- இளங்கலை உயிர்வேதியியல்
- இளங்கலை உயிரிதொழில்நுட்பவியல்
- இளங்கலை வேதியியல்
- இளங்கலை கணினி அறிவியல்
- இளங்கலை கணிதம்
- இளங்கலை நுண்ணுயிரியல்
- இளங்கலை இயற்பியல்
- இளங்கலை நாகரீக தொழில்நுட்பம் மற்றும் ஆடை வடிவமைப்பு
- இளங்கலை ஊட்டச்சத்து & உணவுமுறை
- இளங்கலை மருத்துவமனை நிர்வாகம்
- இளங்கலை தடய அறிவியல்
- இளங்கலை உணவு தொழில்நுட்பம் மற்றும் தரக் கட்டுப்பாடு
- இளங்கலை உளவியல்
- இளங்கலை வியாபார நிர்வாகம், விமான மேலாண்மை

## முதுகலை
- முதுகலை தமிழ்
- முதுகலை ஆங்கிலம்
- முதுகலை வியாபார நிர்வாகம்
- முதுகலை கணினி பயன்பாட்டியல்
- முதுகலை உயிர்வேதியியல்
- முதுகலை வணிகவியல்
- முதுகலை உயிரிதொழில்நுட்பவியல்
- முதுகலை வேதியியல்
- முதுகலை கணினி அறிவியல்
- முதுகலை கணிதம்
- முதுகலை நுண்ணுயிரியல்
- முதுகலை இயற்பியல்
- முதுகலை வணிகவியல் & கணினி பயன்பாட்டியல்

## ஆதாரங்கள்
# கைத்தறி நகர்



**கைத்தறி நகர்** என்பது மதுரை மாவட்டம், திருப்பரங்குன்றம் வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த, சௌராட்டிர கைத்தறி கூட்டுறவு நெசவாளர்கள் சங்க உறுப்பினர்களுக்கான குடியிருப்புகள் ஆகும். இதன் அஞ்சல் சுட்டு எண் 625005 ஆகும்.  

இராமகிருஷ்ணா நெசவாளர்கள் கூட்டுறவு சங்கத்தின் தலைவரும், முன்னாள மதுரை கிழக்கு சட்டமன்றத் தொகுதியின் சட்டமன்ற உறுப்பினருமான கே. எஸ். ராமகிருஷ்ணன் அவர்களது முயற்சியால், தமிழ்நாடு அரசு கைத்தறித்துறை நிதியுதவியுடன் 1985ல் நிறுவப்பட்ட கைத்தறி நகரில், கீழ்கண்ட எட்டு நெசவாளர்கள் கூட்டுறவு சங்கங்களின் உறுப்பினர்களுக்காக, தலா 3 செண்ட் நிலத்தில் ஓட்டு வீடுகள் கட்டி வழங்கப்பட்டன. அவைகள்:  

1. இராமகிருஷ்ணா கூட்டுறவு நெசவாளர்கள் சங்க காலனி
1. இராதகிருஷ்ணன் நெசவாளர் கூட்டுறவு சங்க காலனி
1. மாருதி நெசவாளர் கூட்டுறவு சங்க காலனி
1. நடனகோபாலநாயாகி நெசவாளர் கூட்டுறவு சங்க காலனி
1. பகத்சிங் கூட்டுறவு நெசவாளர்கள் சங்க காலனி
1. அங்கயற்கண்ணி கூட்டுறவு நெசவாளர்கள் சங்க காலனி
1. நேரு கூட்டுறவு நெசவாளர்கள் சங்க காலனி
1. பாலாஜி கூட்டுறவு நெசவாளர்கள் சங்க காலனி

## அமைவிடம்
திருப்பரங்குன்றம் மலையின் பின்புறத்தின் அமைந்த கைத்தறி நகர், மதுரை பெரியார் பேருந்து நிலையத்திலிருந்து அவனியாபுரம் வழியாக 11 கி.மீ. தொலைவிலும்; மாட்டுத்தாவணி பேருந்து நிலையத்திலிருந்து அவனியாபுரம் வழியாக 19 கி.மீ. தொலைவிலும், ஆரப்பாளையம் பேருந்து நிலையத்திலிருந்து பழங்காநத்தம் வழியாக 12 கி.மீ. தொலைவிலும், திருப்பரங்குன்றத்திலிருந்து 3.8 கி.மீ. தொலைவிலும் உள்ளது.  

## அரசியல்
நிலையூர் 1 பிட் ஊராட்சியில் அமைந்த கைத்தறி நகர், திருப்பரங்குன்றம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது.  

## பண்பாடு, நாகரிகம்
கைத்தறி நகர் அனைத்து சௌராட்டிரா மக்கள் பேச்சு வழக்கில் சௌராட்டிர மொழியினை பேசுகின்றனர். மேலும் இம்மக்கள் தமிழ் மொழியில் நன்கு எழுதவும், பேசவும் செய்கின்றனர். கைத்தறி நகர் பாலாஜி நெசவாளர்கள் சங்க காலனியில் அமைந்த பாலாஜி வெங்கடேசப் பெருமாள் கோயில் மற்றும் அங்கயற்கண்ணி நெசவாளர்கள் கூட்டுறவு சங்க காலனியில் அமைந்த அங்கயற்கண்ணி கோயில் புகழ் பெற்றது.  

## அருகமைந்த ஊர்கள்
கைத்தறி நகரை சுற்றிலும் திருப்பரங்குன்றம், நிலையூர், வடபழஞ்சி, ஹார்விப்பட்டி, திருநகர், கூத்தியார்குண்டு, பெருங்குடி, தனக்கன்குளம் மற்றும் கருவேலம்பட்டி, தோப்பூர் மற்றும்கப்பலூர் போன்ற ஊர்கள் உள்ளது.  

## வங்கி மற்றும் அஞ்சலகம்
- கனரா வங்கி, நிலையூர் கிளை
- துணை அஞ்சலகம், நிலையூர்

## அருகமைந்த கல்வி நிலையங்கள்
- என். கே. குப்பையன் நடுநிலைப் பள்ளி
- தியாகராசர் பொறியியல் கல்லூரி
- தியாகராசர் மேலான்மைக் கல்லூரி
- சௌராஷ்டிரா கல்லூரி
- சரஸ்வதி நாராயணன் கல்லூரி

## போக்குவரத்து
அனுப்பானடி மற்றும் மதுரை பெரியார் பேருந்து நிலையத்திலிருந்து நகரப் பேருந்துகள் கைத்தறி நகருக்கு செல்கிறது.  

### பேருந்து நிலையம்
கைத்தறி நகருக்கு அருகமைந்த பேருந்து நிலையம், திருப்பரங்குன்றத்தில் உள்ளது.  

### தொடருந்து நிலையம்
கைத்தறி நகரிலுருந்து 3 கி.மீ. தொலைவில் திருப்பரங்குன்றம் தொடருந்து நிலையம் உள்ளது.  

### வானூர்தி நிலையம்
கைத்தறி நகரிலிருந்து மதுரை பன்னாட்டு வானூர்தி நிலையம் 9 கி.மீ. தொலைவில் உள்ளது.  

## இதனையும் காண்க
- நிலையூர் 1 பிட் ஊராட்சி
- நிலையூர் 2 பிட் ஊராட்சி
# அரண்மனை கிளி (தொலைக்காட்சித் தொடர்)



**அரண்மனை கிளி** என்பது விஜய் தொலைக்காட்சியில் 24 செப்டம்பர் 2018 முதல் 27 மார்ச்சு 2020 ஆம் ஆண்டு வரை திங்கள் முதல் வெள்ளி வரை ஒளிபரப்பான தொலைக்காட்சி நாடகத் தொடர் ஆகும்.  

இந்தத் தொடரை அணில் இயக்க, புதுமுக நடிகை மோனிஷா ஜானுவாகவும், அர்ஜுனாக புதுமுக நடிகர் சூர்யா தர்ஷன் மற்றும் மீனாட்சியாக நடிகை பிரகதியும் வில்லியாக துர்கா கதாபாத்திரத்தில் நடிகை நீலிமா ராணியும் நடித்துள்ளனர். இந்தத் தொடர் கொரோனாவைரசு காரணத்தால் 27 மார்ச்சு 2020 முதல் 390 அத்தியாயங்களுடன் நிறுத்தப்பட்டுள்ளது.  

## கதைச்சுருக்கம்
மாற்றுத்திறனாளியான அர்ஜுனுக்கும் மற்றும் அவன் தாய் மீனாட்சிக்கும் ஜானுவை சுத்தமாகப் பிடிக்காத நிலையில், சர்ந்தர்ப்ப சூழ்நிலையால் அருஜுனை திருமணம் செய்யும் ஜானு, அந்த வீட்டுக்கு வாழ வருகிறாள். எல்லோருடைய வெறுப்புகளையும் மீறி, அந்த வீட்டிலுள்ளவர்களின் மனதில் ஜானு இடம்பிடிப்பாளா? என்பதுதான் இந்தத் தொடரின் கதை.  

## நடிகர்கள்
### முதன்மை கதாபாத்திரம்
- மோனிஷா - ஜானு
  - கிராமத்தைச் சேர்ந்த ரொம்பவே வெகுளிப் பெண், அர்ஜுனின் மனைவி.
- சூர்யா தர்ஷன் - அர்ஜுன்
  - பணக்கார வீட்டைச் சேர்ந்த மாற்றுத்திறனாளி ஜானுவின் கணவன்.
- பிரகதி - மீனாட்சி
  - அர்ஜுனின் தாய், மிகப்பெரிய தொழிலதிபர். தன் மகனுக்குப் பிடித்த பெண்ணைத்தான் அவனுக்குத் திருமணம் செய்துவைக்க வேண்டும் என்பது அவருடைய கனவு.
- நீலிமா ராணி - துர்கா ராகவன்
  - அர்ஜுனின் உறவினர், மீனாட்சியை பழி வாங்க நினைக்கிறாள்.

### ஜானு குடும்பத்தினர்
- காயத்ரி யுவராஜ் - ரேணுகா (ரேணு, ஜானகியின் சகோதரி)
- அரவிந்தராஜ்--- - நடராஜன் (ஜானகி மற்றும் ரேணுவின் அப்பா)

### அர்ஜுனின் குடும்பத்தினர்
- --- - சுந்தரேசர் (மீனாட்சியின் கணவன், அர்ஜுனின் தந்தையார்)
- விஷ்ணு உன்னிகிருஷ்ணன் அரவிந்த் சுந்தரேசர் (அர்ஜுனின் சகோதரர்)
- மானஸ் சவாலி - ராகவன் (துர்காவின் கணவன்)
- நவ்யா ஸ்வாமி - ஷில்பா (அர்ஜுனின் குழந்தைப் பருவ நண்பர்)
- "மைனா" நந்தினி - வியஜா
- வி.ஜே. விஷால் - ஆகாஷ் (யமுனாவின் மகன்)
- சத்ர ராவ் சச்சின் → நித்திய ரவீந்திரன் - யமுனா
- சியாம் - செல்வம் (அர்ஜுனின் கவனிப்பாளர்)
- மதுமிதா - ஆர்த்தி (யமுனாவின் மகள்)
- சிவநாதராக - ரவிச்சந்திரன்

## நேரம் மாற்றம்
விஜய் தொலைக்காட்சியில் செப்டம்பர் 24ஆம் திகதி முதல் திங்கள் முதல் வெள்ளி வரை இரவு 9 மணிக்கு ஒளிபரப்பாகி, நவம்பர் 11, 2019 முதல் இரவு 9:30 மணிக்கு ஒளிபரப்பாகி, பின்னர் 30 டிசம்பர் 2019 முதல் இரவு 9:45 மணிக்கு ஒளிபரப்பாகி கொரோனாவைரசு காரணத்தால் 27 மார்ச்சு 2020 முதல் நிறுத்தப்பட்டுள்ளது.  

## மறு ஆக்கம்
- இந்த தொடர் கன்னட மொழியில் 'அறமெனே கிள்ளி' என்ற பெயரில் மறு ஆக்கம் செய்யப்பட்டு ஸ்டார் சுவர்ணா தொலைக்காட்சியில் ஒளிபரப்பானது.

## மொழி மாற்றம்
இந்த தொடர் தெலுங்கு மொழியில் 'மஹல்லா கோகிலா' என்ற பெயரில் மொழி மாற்றம் செய்யப்பட்டு மா தொலைக்காட்சியில் டிசம்பர் 15 முதல் ஒளிபரப்பாகிறது .  

## சர்வதேச ஒளிபரப்பு
- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# சூரியக் கோயில், ஜாம்நகர்



**கோப் சூரியக் கோயில்** (**Gop temple**) இந்தியாவின் குஜராத் மாநிலத்தில், சௌராஷ்டிர தீபகற்பத்தில் அமைந்த ஜாம்நகர் மாவட்டத்தின் ஜாம்ஜோத்பூர் தாலுக்காவில், சின்வாரி கிராமத்தில் அமைந்த இக்கோயில் கிபி 525-550களில் கட்டப்பட்டு சூரிய தேவனுக்கு அர்ப்பணிக்கப்பட்ட கோயிலாகும்.  

## இதனையும் காண்க
- சூரியன் கோயில், குஜராத்
- கொனார்க் சூரியன் கோயில், ஒடிசா
- மார்தாண்ட சூரியன் கோயில், காஷ்மீர்
- சூரியனார் கோவில், ஆடுதுறை, தமிழ்நாடு
- அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
- சூரிய மதம்
- ராணியின் கிணறு

=
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2018–19


இந்தியாவிற்காக மட்டுப்படுத்தப்பட்ட ஓவர் போட்டிகளில் வழமையாக குச்சக் காப்பாளராக விளையாடும் மகேந்திரசிங் தோனி இம்முறை இ20 போட்டித் தொடரில் விளையாடத் தேர்ந்தெடுக்கப்படவில்லை. அவருக்குப் பதிலாக, ரிஷப் பந்த் குச்சக்காப்பாளராக விளையாடினார். இ20 தொடர் 1–1 என்ற கணக்கில் சமமாக முடிந்தது.  

தேர்வுத்தொடரை இந்தியா 2–1 என்ற கணக்கில் வென்றது. ஆத்திரேலியாவில் தேர்வுத்தொடரை இந்தியா வென்றது இதுவே முதல தடவையாகும். பன்னாட்டு ஒருநாள் தொடரை இந்தியா 2-1 என்ற கணக்கில் வென்றது.  

## அணிகள்
| தேர்வு | ஒருநாள் | இ20ப |  |  |  |  |
| --- | --- | --- | --- | --- | --- | --- |
| *டிம் பெயின் (த, குகா)
*ஜோசு ஆசில்வுட்
*மிட்செல் மார்ஷ்
*பாற் கமின்சு
*ஆரன் பிஞ்ச்
*பீட்டர் ஆன்சுகொம்
*மார்க்கசு ஹரிசு
*திராவிசு கெட்
*உஸ்மான் கவாஜா
*நேத்தன் லியோன்
*சோன் மார்சு
*பீட்டர் சிடில்
*மிட்செல் ஸ்டார்க்
*கிறிசு திரெமெயின் | * விராட் கோலி (த)
* அஜின்க்யா ரகானே
* ரவிச்சந்திரன் அசுவின்
* ஜஸ்பிரித் பும்ரா
* ரவீந்திர ஜடேஜா
* புவனேசுவர் குமார்
* ரிஷப் பந்த் (குகா)
* பார்தீவ் பட்டேல்
* செதேஷ்வர் புஜாரா
* கே. எல். ராகுல்
* முகம்மது சமி
* இஷாந்த் ஷர்மா
* ரோகித் சர்மா
* 
பிரித்வி ஷா

* ஹனுமா விஹாரி
* முரளி விஜய்
* குல்தீப் யாதவ்
* உமேஸ் யாதவ் | * ஆரன் பிஞ்ச் (த)
* அலெக்சு கேரி (துத), குகா)
* யேசன் பெரென்டோர்ஃப்
* பீட்டர் ஹேண்ட்ஸ்காம்ப்
* உஸ்மான் கவாஜா
* நேத்தன் லியோன்
* மிட்செல் மார்ஷ்
* சோன் மார்சு
* கிளென் மாக்சுவெல்
* ஜெய் ரிச்சர்ட்சன்
* பீட்டர் சிடில்
* பில்லி இசுடான்லேக்
* மார்கஸ் ஸ்டோய்னிஸ்
* ஆஷ்டன் டர்னர்
* ஆடம் சம்பா | * விராட் கோலி (த)
* ரோகித் சர்மா (துத)
* கலீல் அகமது
* 
ஜஸ்பிரித் பும்ரா

* யுவேந்திர சகல்
* ஷிகர் தவான்
* மகேந்திரசிங் தோனி (குகா)
* ரவீந்திர ஜடேஜா
* கேதர் ஜாதவ்
* தினேஷ் கார்த்திக்
* புவனேசுவர் குமார்
* 
ஹர்திக் பாண்டியா

* 
கே. எல். ராகுல்

* அம்பாதி ராயுடு
* முகம்மது சமி
* விஜய் சங்கர்
* முகமது சிராஜ்
* குல்தீப் யாதவ் | * ஆரன் பிஞ்ச் (த)
* அலெக்சு கேரி
* ஆஷ்டன் அகார்
* யேசன் பெரென்டோர்ஃப்
* நேத்தன் கூல்ட்டர்-நைல்
* கிறிசு லின்
* கிளென் மாக்சுவெல்
* பென் மெக்டெர்மொட்
* டார்சி ஷோர்ட்
* பில்லி இசுடான்லேக்
* மிட்செல் ஸ்டார்க்
* மார்க்கசு இசுடோய்னிசு
* அன்ட்ரூ டை
* ஆடம் சம்பா | * விராட் கோலி (த)
* ரோகித் சர்மா
* கலீல் அகமது
* ஜஸ்பிரித் பும்ரா
* யுவேந்திர சகல்
* ஷிகர் தவான்
* சிரேயாஸ் ஐயர்
* தினேஷ் கார்த்திக் (குகா)
* புவனேசுவர் குமார்
* மனீசு பாண்டே
* குருநல் பாண்டியா
* ரிஷப் பந்த் (குகா)
* கே. எல். ராகுல்
* வாசிங்டன் சுந்தர்
* குல்தீப் யாதவ்
* உமேஸ் யாதவ் | } |

மிட்செல் ஸ்டார்க் ஆத்திரேலியாவின் இ20 அணியில் மூன்றாவது ஆட்டத்தில் சேர்க்கப்பட்டார். பில்லி இசடான்லேக் காயம் காரணமாக விலகினார்.  

## இ20ப தொடர்
### 1-வது இ20ப

### 2-வது இ20ப

### 3-வது இ20ப

## தேர்வுத் தொடர்
### 1-வது தேர்வு

### 2-வது தேர்வு

### 3 ஆவது தேர்வு

### 4-வது தேர்வு

## ஒருநாள் தொடர்
### 1-வது ஒருநாள்

### 2-வது ஒருநாள்

### 3-வது ஒருநாள்
# கபாலீசுவரி கோயில்



**கபாலீசுவரி கோயில்** என்பது தமிழ்நாடு மாநிலத்தின் கடலூர் மாவட்டத்தில் அமைந்துள்ள ஓர் அம்மன் கோயில் ஆகும்.  
## அமைவிடம்
கடலூர் மாவட்டம், சிதம்பரம் தாலுக்கா மதுராந்தக நல்லூரில் எழுந்தருளியுள்ள அருள்மிகு ஸ்ரீ கபாலீஸ்வரி அம்மன் வீற்றிருக்கும் கோயில் இப்பகுதியில் அமைந்துள்ளது.  
## விபரங்கள்
ஸ்ரீ கபாலீஸ்வரி திருக்கோயிலில் கி.பி.1967 முதல் கடந்த 51 ஆண்டுகளுக்கும் மேலாக தினசரி பூஜைகள் நடந்து வருகின்றது.  
இந்தக் கோயிலில் பிரதி மாதம் அமாவாசை அன்று பகல் பொழுதில் நிகம்பலா யாகம் (மிளகாய் யாகம்) நடைபெறும். இந்நிகழ்வில் ஊர் மக்கள் அனைவரும் கலந்து கொள்வது வழக்கமாக இருந்து வருகிறது.  

இக்கோயில் மிகவும் பிரசித்தி பெற்றதால், உள்ளூர் மக்கள் மட்டுமல்லாது, வெளி மாநில மற்றும் வெளிநாடு வாழ் இந்தியர்களும் (NRI) மேலும், வெளிநாட்டு சுற்றுலா பயணிகளும் வருகை புரிகின்றனர்.
# பூனையின் உணர்வுகள்


**பூனையின் உணர்வுகள்** (Cat Sense) என்பது 2013 ஆம் ஆண்டு *ஜான் பிராட்ஷா* என்பவரால் எழுதப்பட்ட ஓர் ஆவணப்புத்தகமாகும். இப்புத்தகமானது ஆகத்து 15, 2013 அன்று வெளியிடப்பட்டது. மேலும், இப்புத்தகமானது 2013 ஆம் ஆண்டு மிகச்சிறந்த விற்பனை ஆனதாக த நியூயார்க் டைம்ஸ் என்னும் நாளிதழில் வெளியானது. அவரது பூனையின் உணர்வுகளின் பொருளில், அவரது நகைச்சுவை அணுகுமுறை, பகிரங்கமாக பொதுமக்களிடம் நல்ல வரவேற்பையும், பாராட்டுதலையும் பெற்றது. பெரும்பாலான நாளிதழ்களும், வானொலிகளும் நல்ல விமர்சனங்களை கொடுத்தது.
# போலிகுலர் லுமேன்

**போலிகுலர் லுமேன்** (*Follicular lumen*) என்பது தைராய்டு சுரப்பிக்குள் உள்ள போலிக்கல் என்றழைக்கப்படும் நுண்குமிழுக்குள் காணப்படும் மூடப்பட்ட குழியைக் குறிக்கும். இக்குழியானது அடர்த்தியான தைரோகுளோபின் எனப்படும் கூழ்மத்தால் நிரப்பப்பட்டுள்ளது.  

நுண்நோக்கி அளவில் தைராய்டு சுரப்பியில் போலிக்கல் எனப்படும் நுண்குமிழ்கள், போலிக்கல் செல்கள், பாராபோலிக்கல் செல்கள் என்ற மூன்று பகுதிகள் காணப்படுகின்றன. 1664 ஆம் ஆண்டு கியோப்ரி வெப்சிடெர்சன் இதைக் கண்டுபிடித்தார் .
# பறவை வாழ்க்கை



**பறவை வாழ்க்கை** (*Bird Life*) என்னும் புத்தகம் ஆத்திரேலியா பறவையியல் ஆய்வாளர் இயான் ரௌலி என்பவரால் எழுதப்பட்டது. மேலும் இது ஆத்திரேலிய இயற்கையியலாளர் நூலகத் தொடரின் ஒரு பகுதியாக கோலின்சு(ஆத்திரேலியா) என்பவரால் 1975- இல் வெளியிடப்பட்டது. ஆக்டவா வடிவத்தில்(224 x150 mm) இப்புத்தகம் 284 பக்கங்களூடன், பழுப்பு நிற  துணி மேலட்டையுறையால் பிணையப்பட்டு வெளியிடப்பட்டது. சுப்பேர்ப் ஃபரி-ரென் ஓவியத்தால் புத்தகம் விளக்கப்பட்டுள்ளது. இப்புத்தகம் பல புகைப்படங்களாலும், படங்களாலும்,வரைப்படங்களாலும் விளக்கப்பட்டு, ’’எனக்கு பறவைகள் மீது ஆர்வத்தை தூண்டிய என் தந்தை டங்கன் ரௌலேவுக்கு ” என்ற கூற்றுடன் ஆசிரியரால் அர்ப்பணிக்கப்பட்டுள்ளது.
# திருப்பாற்கடல் கரபுரீசுவரர் கோயில்

**திருப்பாற்கடல் கரபுரீசுவரர் கோயில்** வேலூர் மாவட்டத்தில் உள்ள தேவார வைப்புத்தலமாகும்.  

## அமைவிடம்
காஞ்சீபுரம்-வேலூர் சாலையில் காவேரிப்பாக்கத்தை அடுத்து திருப்பாற்கடல் அமைந்துள்ளது. இவ்வூர் கரபுரம் என்றும் அழைக்கப்படுகிறது.  

## இறைவன்
இக்கோயிலில் உள்ள இறைவன் கரபுரீசுவரர் ஆவார். இறைவி அபீதகுஜாம்பாள் ஆவார்.
# குளோரோபீனால் சிவப்பு



**குளோரோபீனால் சிவப்பு** (*Chlorophenol red)* என்பது ஒரு நிறங்காட்டும் சாயமாகும். காரகாடித்தன்மைச் சுட்டெண் (pH) மதிப்பு 4.8 முதல் 6.7 வரையுள்ள நிலையில் மஞ்சள் நிறத்திலிருந்து ஊதா நிறத்திற்கு இந்நிறங்காட்டி மாறக்கூடியது ஆகும்  
புறஊதா-கட்புலனாகும் நிறமாலையில் இது 572 நானோ மீட்டரில் புலப்படும்.
# திருமணம் (தொலைக்காட்சித் தொடர்)



**திருமணம்** என்பது 8 அக்டோபர் 2018 முதல் 16 அக்டோபர் 2020 ஆம் ஆண்டு வரை கலர்ஸ் தமிழ் தொலைக்காட்சியில் திங்கள் முதல் சனிக்கிழமை வரை இரவு 10 மணிக்கு ஒளிபரப்பான காதல் மற்றும் குடும்பம் சார்ந்த தொலைக்காட்சி நாடகத் தொடர் ஆகும்.  

இந்த தொடர் கன்னட மொழியில் புகழ் பெற்ற 'அக்னிசாட்சி' என்ற தொடரின் மறு ஆக்கம் ஆகும். புதுமுக நடிகர் சித்து என்பவர் சந்தோஷாகவும் இவருக்கு ஜோடியாக நந்தினி தொடர் புகழ் 'ஷ்ரேயா அஞ்சன்' என்பவர் ஜனனியாகவும் நடித்துள்ளார்கள்.  

இந்த தொடரை அத்தியாயம் 1 முதல் 76 வரை பிரபல தமிழ்த் திரைப்பட இயக்குநர் 'மித்ரன் ஜவஹர்' என்பவர் இயக்கியுள்ளார். ஒளிப்பதிவாளர் 'பாலசுப்ரமணியம்' ஒளிப்பதிவு செய்கின்றார், இவர் தேவர் மகன், திருடா திருடா போன்ற 50 மேட்பட்ட திரைப்படங்களுக்கு ஒளிப்பதிவு செய்துள்ளார் என்பது குறிப்பிடத்தக்கது.  

## கதைச்சுருக்கம்
சந்தோஷ் வேறு ஒரு பெண்ணைக் காதலித்து, குடும்பத்தினரின் நிர்ப்பந்தத்தின் பெயரில் ஜனனியை திருமணம் செய்கின்றான்.  
இத்திருமணத்தை விரும்பாத சந்தோஷ் ஜனையிடம் விவாகரத்து செய்ய கையெழுத்து வாங்குகிறான். விவாகரத்திற்குப் பிறகு ஜனனி மற்றும் சந்தோஷ் இடையே அன்பும், வெறுப்பும் கலந்த ஓர் உறவு நீள்கிறது. அந்த உறவில் காதலும் துளிர்க்கிறதா என்பதுதான் கதை.  

## நடிகர்கள்
### முதன்மை கதாபாத்திரம்
- சித்து - சந்தோஷ்
- ஷ்ரேயா அஞ்சன் - ஜனனி

### சந்தோஷ் குடும்பத்தினர்
- இந்துமதி - மாயா (அண்ணி)
- சிவலிங்கம் பானு - சீனிவாசன் (அப்பா)
- தீபக் - நவீன் (சகோதரன்)
- டினா - ஆர்த்தி (மாயாவின் சகோதரி)
- பீட்டோ - கெளதம் (சந்தோஷ் நண்பன்)
- ரெய்சா ரெய் - சுவேதா (சகோதரி)

### ஜனனி குடும்பத்தினர்
- மனோஜ் குமார் - லக்ஷ்மணன் (அப்பா)
- கிருவா - சுமதி (அம்மா)
- பிரீத்தி (2018-2020) → வித்தியா சந்திரன் (2020) - அனிதா (சகோதரிகள்)
- ஹரி கிருஷ்ணா - வினோத் (சகோதரன்)
- ரேகா - வாணி (வினோத் மனைவி)
- மைத்ரேயன் - ஆனந்த் (உறவினர்)

### துணை கதாபாத்திரம்
- ஷெரின் ஜானு - சக்தி (சந்தோஷின் முன்னாள் காதலி)
- பாலசுப்ரமணியம்
- அட்லின்
- தீபா
- சுவேதா
- அர்ச்சனா

### சிறப்புத் தோற்றம்
- சூரி - (பகுதி 1)
- ஊர்வசி -

## சாதனை
இந்த தொடர் சில மணிநேரம் தேசிய அளவிலான டுவிட்டர் ட்ரெண்ட்டிங்கில் திருமணம் ஹேஷ் டாக் (#திருமணம்) முதல் இடம் பெற்றிருந்தது என்பது குறிப்பிடத்தக்கது.  

## விருதுகள் மற்றும் பரிந்துரைகள்
| ஆண்டு | விருது | பரிந்துரை | நடிகர்கள் | முடிவு |
| --- | --- | --- | --- | --- |
| 2019 | கலாட்டா நட்சத்திரா தொலைக்காட்சி விருதுகள் | சிறந்த நடிகர் | சித்து |  |
| சிறந்த நடிகை | ஷ்ரேயா அஞ்சன் |  |  |  |
| சிறந்த ஜோடி | சித்து & ஷ்ரேயா அஞ்சன் |  |  |  |
| சிறந்த எதிர்மறை கதாபாத்திரம் பெண் | இந்துமதி |  |  |  |

## ஆதாரங்கள்
# டான்ஸ் விஸ் டான்ஸ்



**டான்ஸ் விஸ் டான்ஸ்** என்பது 2018 ஆம் ஆண்டு முதல் கலர்ஸ் தமிழ் தொலைக்காட்சியில் நவம்பர் 24 முதல் சனி மற்றும் ஞாயிறு இரவு 8 மணிக்கு ஒளிபரப்பான நடன நிகழ்ச்சி இதுவாகும். இந்த தொடரை கீர்த்தி மற்றும் விஜய் தொகுத்து வழங்க, பிரபல நடன இயக்குநர் பிருந்தா மற்றும் தமிழ்த் திரைப்பட நடிகர் நகுல் ஆகியோர் நடுவராக இருந்தார்கள் . இந்த நடன நிகழ்ச்சியின் வெற்றியாளர் அங்கிதா மற்றும் பூஜா ஆவார்கள்.  

## வெற்றியாளர்கள்
| போட்டியாளர் | தரவரிசை | பரிசு தொகை |
| --- | --- | --- |
| அங்கிதா & பூஜா | வெற்றியாளர் | ₹ 10, 00, 000 |
| கலை & ரோக்சன் | இரண்டாவது வெற்றியாளர் | ₹ 5, 00, 000 |
| குரு & தனிஷா | இறுதிப் போட்டியாளர் |  |
| சுதன் & ரவினா | இறுதிப் போட்டியாளர் |  |

## போட்டியாளர்கள்
| எண் | போட்டியாளர்கள் |
| --- | --- |
| 1 | யாஷினி & மோகனா |
| 2 | கலை & ரக்ஷன் |
| 3 | அலிஸ் & முத்துராசு |
| 4 | கார்த்திக் & ரம்யா |
| 5 | பிரசாந்த் & காவ்யா |
| 6 | மெஹல் & பர்வேஸ் |
| 7 | இளவரசன் & ரஷ்மி |
| 8 | ராகவி & அஸ்வதி |
| 9 | சபரீஷ் & பாரதி |
| 10 | குருநாத் & தனுஷா |
| 11 | சுதன் & ரவீனா |
| 12 | ராகவன் & பிரியா |
| 13 | அங்கிதா & பூஜா |
| 14 | மணி & சவிதா |

## சிறப்பு விருந்தினர்கள்
| அத்தியாயம் | பிரபலம் | ஒளிபரப்பான நாள் |
| --- | --- | --- |
| 1 | ஓவியா |  |
| 2 |  |  |
| 3 | சிம்ரன் |  |
| 4 |  |  |
| 5 | ஐஸ்வர்யா ராஜேஷ் |  |
| 6 |  |  |
| 7 | நிவேதா பெத்துராஜ் |  |
| 8 |  |  |
| 9 | வரலட்சுமி சரத்குமார் |  |
| 10 |  |  |
| 11 | ரம்யா கிருஷ்ணன் |  |
| 12 |  |  |
| 13 | ரெஜினா கஸ்ஸாண்ட்ரா |  |
| 14 |  |  |
| 15 | நதியா |  |
| 16 |  |  |
| 17 | பிரியாமணி |  |
| 18 |  |  |
| 19 | நமிதா |  |
| 20 |  |  |
| 21 | நிக்கி கல்ரானி |  |
| 22 |  |  |
| 23 | மதுபாலா |  |
| 24 |  |  |
| 25 | பூர்ணா |  |
| 26 |  |  |
| 27 | நமிதா |  |
| 28 |  |  |
| 29 | அமலா பால் |  |
| 30 |  |  |

## ஆதாரங்கள்
# ஐதரசன் ஆற்றல் தொழில்நுட்பத்திற்கான அனைத்துலக மையம்



**ஐதரசன் ஆற்றல் தொழில்நுட்பத்திற்கான அனைத்துலக மையம்** (*The International Centre for Hydrogen Energy Technologies*) என்பது ஐக்கிய நாடுகள் சபை தொழிற்துறை வளர்ச்சி நிறுவனத்தின் ஒரு சிறப்புத் திட்டமாகும். குறிப்பாக வளர்ந்துவரும் நாடுகளின் எதிர்கால பொருளாதாரத்தை அபிவிருத்தி செய்யும் நோக்கத்துடன், ஐதரசன் ஆற்றல் தொழில்நுட்பங்களின் சாத்தியமான செயலாக்கங்களை ஆதரிப்பதும் அவற்றை செய்துகாட்டி ஊக்குவிப்பதும் இம்மையத்தின் பணியாகும். ஐக்கிய நாடுகள் சபை தொழிற்துறை வளர்ச்சி நிறுவனத்திற்கும் துருக்கிய ஆற்றல் மற்றும் இயற்கைவளங்கள் அமைப்புக்கும் இடையே ஏற்பட்ட அறக்கட்டளை நிதி ஒப்பந்தம் மூலம் 2003 ஆம் ஆண்டில் ஐதரசன் ஆற்றல் தொழில்நுட்பத்திற்கான அனைத்துலக மையம் வியன்னாவில் தொடங்கப்பட்டது. 2004 ஆம் ஆண்டு முதல் செயல்படத் தொடங்கிய இந்நிறுவனம் 2012 ஆம் ஆண்டு டிசம்பரில் மூடப்பட்டது
# உலகளாவிய காற்று ஆற்றல் சபை

**உலகளாவிய காற்று ஆற்றல் சபை** (*Global Wind Energy Council*) 2005 ஆம் ஆண்டு நிறுவப்பட்டது, ஒட்டுமொத்த காற்று ஆற்றல் துறைக்கும் சர்வதேச அளவில் ஒரு நம்பகமான பிரதிநிதி மன்றமாக இச்சபை இயங்குகிறது. உலகின் முன்னணி எரிசக்தி ஆதாரங்களில் ஒன்றாக காற்று ஆற்றலை மாற்றுவதும், கணிசமான சுற்றுச்சூழல் மற்றும் பொருளாதார நன்மைகள் வழங்கும் வகையில் காற்று சக்தியை உறுதிப்படுத்துவதும் இச்சபையின் நோக்கமாகும் .  

தற்காலிக விநியோக தொடர் இடர்பாடுகள் இருந்த போதிலும், சர்வதேச காற்றுச் சந்தைகள் தங்கள் வலுவான வளர்ச்சியைத் தொடர்கின்றன என்று உலகளாவிய காற்று ஆற்றல் சபை வெளியிட்டுள்ள ஒரு புதிய அறிக்கை தெரிவிக்கிறது. நிறுவப்பட்ட காற்று ஆலை உற்பத்தித் திறன் 2006 ஆம் ஆண்டில் உலகளாவிய அளவில் 25% அதிகரித்தது, 18 பில்லியன் யூரோ (23 பில்லியன் அமெரிக்க டாலர்) மதிப்புள்ள புதிய சாதனங்களை உருவாக்கப்பட்டன. 74 கிகாவாட் மதிப்புள்ள ஆற்றல் காற்று ஆலைகள் மூலம் உருவாக்கப்பட்டது. 48 கிகாவாட் அளவுக்கு திறன் கொண்ட காற்று ஆலை ஆற்றல் உற்பத்தி செய்து ஐரோப்பிய ஒன்றியம் முன்னணி சந்தையாக விளங்கினாலும், வட அமெரிக்கா மற்றும் ஆசியா போன்ற பிற கண்டங்கள் விரைவாக இத்துறையில் வளர்ந்து வருகின்றன.
# மிசோ தேசிய முன்னணி


**மிசோ தேசிய முன்னணி** (*Mizo National Front*) மிசோரமில் உள்ள ஒரு பிராந்திய அரசியல் கட்சியாகும். 1959-ல் அசாம் மாநிலத்தின் மிஸ்ஸோ பகுதியின் பஞ்சம் சூழ்நிலையில் இந்திய மத்திய அரசாங்கத்தின் செயலற்ற தன்மையை எதிர்த்துப் போராடிய பிறகு மிசோ தேசிய முன்னணி உருவானது. 1966 ல் கிளர்ச்சிகளிலும், திரைமறை வேலைகளிலும் ஈடுபட்ட இவ்வமைப்பு, 1986 ஆம் ஆண்டில் மிசோ உடன்படிக்கை இந்தியாவின் அரசாங்கத்துடன் கையெழுத்திட்டது, பிரிவினை மற்றும் வன்முறையைத் தவிர்த்தது.  

11 திசம்பர் 2018-ல் வெளியான தேர்தல் முடிவுகளின் அடிப்படையில் இக்கட்சி ஆட்சி அமைக்க உரிமைகோரியுள்ளது.
# அரசியல் பொருளாதாரம்


**அரசியல் பொருளாதாரம்** (*political economy*) என்பது அரசு, சட்டம், விதிகள் ஆகியவற்றிற்கும் உற்பத்தி, வணிகம் அவற்றிற்கும் இடையே உள்ள தொடர்புகளைப் பற்றியும் தேசிய உற்பத்தி, செல்வத்தைப் பகிர்வது பற்றியும் ஆராய்கின்றது. அரசியல் பொருளாதாரம் பற்றிய ஆய்வுகள் ஆங்கில அறிஞர்களான ஆடம் சிமித், டேவிட் ரிக்கார்டோ, மால்தசு ஆகியோரிடமிருந்து தொடங்குகிறது. பத்தொன்பதாம் நூற்றாண்டின் தொடக்கத்தில் பொருளாதாரம் அரசியல் பொருளாதாரம் என்று அழைக்கப்படத் தொடங்கியது. அரசியல் பொருளாதாரம் என்பது பொலிடிகல் எகானமி (political economy) என்ற ஆங்கிலச் சொல்லின் தமிழ் மொழிபெயர்ப்பாக அமைகின்றது.
# சக்திகாந்த தாஸ்


**சக்திகாந்த தாஸ்**, (பிறப்பு: 26 பெப்ரவரி 1957) இந்திய ரிசர்வ் வங்கி ஆளுநர் மற்றும் முன்னாள் இந்திய ஆட்சிப் பணி அதிகாரியாவார். இந்திய ரிசர்வ் வங்கியின் 25 ஆவது ஆளுநராகத் தற்போதுள்ளார். இதற்கு முன்னர் இந்தியாவின் பதினைந்தாம் நிதி ஆணையத்தின் உறுப்பினராகவும், ஜி 20 இந்தியப் பிரதிநிதியாகவும் இருந்துள்ளார். பொருளாதார விவகாரச் செயலாளர், வருவாய்த்துறைச் செயலாளர், உரத்துறைச் செயலாளர் உட்பட இந்திய ஆட்சிப் பணியில் மத்திய மற்றும் தமிழக அரசின் பல்வேறு துறைகளில் பணியாற்றியவர்.  

## இளமையும் கல்வியும்
இவர் ஒடிசா மாநிலத்தில் பிறந்தவரார். புவனேஷ்வர் நகரில் டிமான்ஸ்ட்ரேஷன் மல்டிபர்பஸ் பள்ளியில் பள்ளிப்படிப்பை முடித்தார். புதுதில்லி புனித ஸ்டீபன் கல்லூரியில் இளநிலைப் பட்டம் மற்றும் முதுநிலைப் பட்டம் பெற்றார். இந்திய மேலாண்மை கழகத்தில் நவீனப் பொருளாதார நிர்வாகமும், இன்ஸ்டிட்யூட் பக்ளிக் என்டர்பிரைஸில் நிதி நிர்வாகத்தில் அலுவல்ரீதியான பயிற்சியும் பெற்றார். இந்திய நிர்வாக அலுவலர் கல்லூரியில் திட்ட மேலாண்மைப் படிப்பில் பட்டயம் பெற்றவர். மேலும் இந்திய மேலாண்மை கழகத்திலும் ஹிமாச்சல் பிரதேச பொது நிர்வாகக் கல்வி நிறுவனத்திலும் பயிற்சி பெற்றவராவார்  

## பணிகள்
வுடன் வெளிநாட்டுக் கணக்கு வரி உடன்பாட்டுச் சட்டத்தில் (FATCA) கையெழுத்திடுகிறார்]]  
திறப்பு விழாவில்|alt=]]  
2014 ஜூன் மாதம் நியமனத்திற்கான அமைச்சரவைக் குழுவின் பரிந்துரையில் வருவாய்த்துறை செயலாளரக ஆனார்.  

தொழில்துறைத் தலைமைச் செயலர், வருவாய்த்துறை சிறப்பு ஆணையர், வணிகவரித் துறை செயலர், ஏய்ட்ஸ் கட்டுப்பாட்டுக் குழுகத்தின் திட்ட இயக்குநர், திண்டுக்கல் மற்றும் காஞ்சிபுர மாவட்ட ஆட்சித் தலைவர் எனத் தமிழக அரசின் பல்வேறு துறைகளில் பணியாற்றியவர்.  

#### ரிசர்வ் வங்கி
2018 டிசம்பரில் ரிசர்வ் வங்கியின் ஆளுநராக மூன்றாண்டுகளுக்குப் பதிவியேற்றார்.
# பெருவிருப்ப கட்டாய மனப்பிறழ்வு



இந்நோய்க்கான காரணம் இதுவரை அறியப்படவில்லை. இதே போன்ற அறிகுறிகள் கொண்ட பிற பாதிப்புகளில், பதகளிப்புக் கோளாறு, பெரும் மனத் தளர்ச்சிச் சீர்குலைவு, உண்ணுதல் கோளாறு, உடல் நடுக்கப்பாதிப்புகள் மற்றும் பெருவிருப்பக்-கட்டாய ஆளுமை மனப்பாதிப்பு ஆகியவை அடங்கும். SSRIகளில் குலோமிபிராமின் வேலை செய்வது, அதிகளவில் பக்க விளைவுகளையும் ஏற்படுத்தும் என்பதால், அது இரண்டாம் நிலை சிகிச்சையாகவே இருக்கும். சிகிச்சை எடுத்துக் கொள்ளவில்லை எனில், இந்த நிலைமை பல ஆண்டுகளுக்கும் தொடரலாம். ஒரு குறிப்பிட்ட ஆண்டில் இது சுமார் 1.2% அளவிற்கு உள்ளது, மேலும் உலகம் முழுவதும் பாதிப்பை ஏற்படுத்துகிறது.
# அதிர்ச்சிக்குப் பிறகான மன அழுத்தப் பாதிப்பு


**அதிர்ச்சிக்குப் பிறகான மன அழுத்தப் பாதிப்பு** அல்லது **பேரதிர்ச்சிக்குப் பிறகான மனஉளைச்சல்** (*post-traumatic stress disorder*, **PTSD**) என்பது ஒரு மனநிலை சார்ந்த பாதிப்பு ஆகும், இது ஒருவருக்கு மன அதிர்ச்சி ஏற்பட்ட பிறகு ஏற்படலாம், அதாவது பாலியல் வன்முறை, போர் நடவடிக்கை, சாலை விபத்துகள் அல்லது உயிருக்கு அச்சுறுத்தல் ஏற்படுத்தும் பிற நிகழ்வுகள் போன்றவை. இதன் அறிகுறிகளில் தொல்லையூட்டும் எண்ணங்கள், உணர்வுகள் அல்லது நிகழ்வுகளுடன் தொடர்புடைய கனவுகள், மனம் அல்லது உடல் அழுத்தம் முதல் மன அதிர்ச்சி தொடர்பான தாக்கங்கள் வரை இருக்கலாம், மன அதிர்ச்சி சார்ந்த எண்ணங்களைத் தவிர்க்க முயலுதல், ஒருவர் எவ்வாறு நினைப்பார் மற்றும் உணர்வார் என்பதை மாற்றி யோசித்தல் மற்றும் சண்டைபோடு தூண்டல் அதிகமாக இருத்தல்.  

மன அதிர்ச்சி ஏற்பட்டுள்ள பெரும்பாலானவர்களுக்கு இந்நிலை ஏற்படுவதில்லை. கற்பழிப்பால் பாதிக்கப்பட்ட நபர்களில், பாதிக்கும் மேற்பட்டவர்களுக்கு இது ஏற்படுகிறது. அதிர்ச்சிகரமான சம்பவத்தைத் தொடர்ந்து குறிப்பிட்ட அறிகுறிகள் ஏற்படுவதன் அடிப்படையில் நோயறிதல் இருக்கும். இது ஒரே ஒரு நபரின் நேரடி சிகிச்சை அல்லது குழு சார்ந்த சிகிச்சையாகவோ இருக்கலாம். இவற்றின் பலன்கள் பிற சிகிச்சையை விடக் குறைவாகும். பிற மருந்துகள் பலனளிக்கிறதா என்பதற்குப் போதுமான சான்றுகள் இல்லை. சிலருக்கு பென்சோடயசிபைன் போன்ற உளஆற்றுமை மருந்துகள் விளைவுகளை மோசமாக்குகின்றன.  

கொடுக்கப்பட்டுள்ள ஆண்டில் அமெரிக்காவில் உள்ள 3.5% பெரியவர்களுக்கு இப்பாதிப்பு ஏற்படுகிறது, இது 9% மக்களை அவர்களின் வாழ்க்கையில் ஏதாவது ஒரு காலகட்டத்தில் பாதிக்கிறது. பண்டைய கிரேக்கர்களில் குறைந்தபட்சம் ஒருமுறை மன அதிர்ச்சி தொடர்பான மனநிலைப் பாதிப்புகளின் அறிகுறிகள் ஆவணப்படுத்தப்பட்டுள்ளன. உலகப் போர்களின் போது இந்த நிலைமை "ஷெல் அதிர்ச்சி" மற்றும் "காம்பேக்ட் நியூரோசிஸ்" போன்ற சொற்களில் அறியப்பட்டது. "அதிர்ச்சிக்குப் பிறகான மன அழுத்தப் பாதிப்பு" என்ற பதம் 1970களில் அமெரிக்க இராணுவ வீரர்கள் வியட்நாம் போரில் கலந்துகொண்டு திரும்பிய பிறகு அதிகமானவர்களுக்குத் தாக்கம் கண்டறியப்பட்டதால் ஏற்பட்டது. இது அதிகாரப்பூர்வமாக அமெரிக்க உளவியல் சங்கத்தால் 1980 ஆம் ஆண்டில் *மன நோய்களைக் கண்டறிதல் மற்றும் புள்ளிவிவர கையேடு* (DSM-III)-இன் மூன்றாம் பதிப்பில் அங்கீகரிக்கப்பட்டது.
# அனைத்திந்திய மஜ்லிசே இத்திகாதுல் முசுலிமீன்


**அனைத்திந்திய மஜ்லிசே இத்திகாதுல் முசுலிமீன்** (, *All India Majlis-e-Ittehad-ul Muslimeen*, AIMM) சுருக்கமாக **மஜ்லிஸ் கட்சி** என்பது இந்திய மாநிலமான தெலுங்கானாவை அடிப்படையாகக் கொண்டு இயங்கும் ஒரு அங்கீகரிக்கப்பட்ட பிராந்திய அரசியல் கட்சியாகும். பிரித்தானிய இந்தியாவின் ஹைதராபாத் மாநிலத்தில் 1927 ஆம் ஆண்டில் ஐதராபாத்து நகரத்தில் நிறுவப்பட்டது.  

## கட்சியின் தோற்றம்
1927 ஆம் ஆண்டில் ஐதராபாத் மாநிலத்தின் **நிசாம் மீர் உஸ்மான் அலி கான்** அவர்களின் ஆலோசனையின் பேரில், ஐதராபாத் மாநிலத்தின் அதிகாரியாக இருந்த **நவாப் முகம்மது நவாஸ் கான்** என்பவரால் இக்கட்சி நிறுவப்பட்டு, வரையறுக்கப்பட்டது. பகதூர் யார் ஜங் இதன் முதல் தலைவராக 1938ஆம் ஆண்டு தேர்ந்தெடுக்கப்பட்டார்.  

## தலைவர்
அசதுத்தீன் ஒவைசி இதன் தற்போதைய தலைவராக இருக்கிறார். இவர் 2004 ஆம் ஆண்டு முதல் இந்திய நாடாளுமன்றத்தின் மக்களவைக்கு ஹைதராபாத் தொகுதியில் இருந்து நான்கு முறை தேர்ந்தெடுக்கப்பட்டுள்ளார்.  

## மாநிலத்தின் சட்ட மன்றத்தில்
- ஒருங்கிணைந்த ஆந்திர பிரதேசமாக இருந்த பொழுது 2009 ஆம் ஆண்டு போட்டியிட்ட 7 சட்ட மன்ற தொகுதிகளையும் வென்றது.
- 2018 ஆம் ஆண்டு தெலுங்கானா மாநிலத்தின் சட்ட மன்ற தேர்தலில் 8 தொகுதிகளில் போட்டியிட்டு 7 தொகுதிகளை இக்கட்சி கைப்பற்றியுள்ளது..

## ஆதாரங்கள்